
			IRAGARKIAK

			Beste iragarki ofizial batzuk

			EUSKAL FINANTZA ERAKUNDEA

			3915

			IRAGARKIA, Finantzen Euskal Institutuarena, zeinaren bidez jakinarazten baita argitaratu dela azpiegitura aurreratuetan inbertitzeko programari dagokion deialdia, Euskadin ekonomia, industria, energia, teknologia eta lurraldea eraldatzeko gaitasuna duten azpiegitura estrategikoetan inbertsioak bultzatzeko.

			Finantzen Euskal Institutuak –Ogasun eta Finantza Sailari atxikitako zuzenbide pribatuko erakunde publikoa bera– iragarri du Azpiegitura Aurreratuetan Inbertitzeko Programari dagokion deialdia zabaldu dela, Euskadin ekonomia, industria, energia, teknologia eta lurraldea eraldatzeko gaitasuna duten azpiegitura estrategikoetan inbertsioak bultzatzeko.

			Programaren helburua da Euskadiren lehiakortasuna indartzea, besteak beste arlo hauekin lotutako azpiegitura aurreratuak garatuz: energia-trantsizioa, deskarbonizazio industriala, energia-sareak, hidrogeno berriztagarria, CO2-a, digitalizazioa, konektibitatea, logistika aurreratua, berrikuntza teknologikoa eta hazkunde jasangarriari, lurralde-kohesioari eta inbertsioa erakartzeari laguntzen dioten beste azpiegitura estrategiko batzuk.

			Deialdi honen xedea da sozietate kudeatzaile profesional bat edo batzuk hautatzea, norgehiagoka-araubidean, azpiegitura aurreratuetan espezializatutako inbertsio-funts publiko-pribatu bat egituratzeko, kudeatzeko eta kapital gehigarria lortzeko. Hautatutako entitateek azpiegituren gaineko inbertsioak kudeatzen esperientzia dutela egiaztatu behar dute, finantzaketa pribatua mobilizatzeko gai izan behar dute eta programaren helburuekin bat datorren inbertsio-estrategia bat eduki behar dute.

			Jarduketa hau Euskadi Eraldatuz 2030 Planaren barruan sartzen da. Plan hori inbertsio eraldatzaileen estrategia da, Eusko Jaurlaritzak sustatua eta Finantzen Euskal Institutuak kudeatua. Inbertsio publikoa Indartuz Kapitala S.A.ren bidez bideratuko da; tresna hori inbertsio eraldatzaileak sustatzeko eta baliabide pribatuak Euskadirentzako proiektu estrategikoetara erakartzeko sortu zen. Programaren bidez, funts bat sortu nahi da euskal ekonomiarentzat egiturazko garrantzia, eragin handia eta iraupen luzea duten proiektuei laguntzeko ahalmena duten azpiegituretan inbertitzeko.

			Sozietate kudeatzaile interesdunek 2026ko urriaren 13ra arte aurkeztu ditzakete proposamenak (egun hori barne), deialdia arautzeko oinarrietan ezarritakoari jarraituz.

			Deialdiaren oinarriak –parte hartzeko baldintzak eta ebaluazio-irizpideak barnean direla– eta proposamenak aurkezteari buruzko informazio guztia Finantzen Euskal Institutuaren webgunean daude, Indartuz atalean.

			Ezaugarriei eta eskabidea betetzeko prozedurari buruzko informazio gehiago behar izanez gero, www.ivf-fei.euskadi.eus webgunean kontsultatu.

			Bilbao, 2026ko irailaren 8a.

			Finantzen Euskal Institutuko zuzendari nagusia,

			AMAIA DEL VILLAR RODRIGO.

